# Aukštieji Tatrai

### Straipsnis iš Vikipedijos, laisvosios enciklopedijos.

Lomnicky štit viršūnė dažniausiai skendi debesyse

Aukštieji Tatrai (slovakiškai „Vysoké Tatry“, lenkiškai „Tatry Wysokie“) yra aukščiausia Karpatų kalnų dalis, priklausanti Slovakijai (4/5) ir Lenkijai (1/5). Rytuose kalnai pereina į Belianske, vakaruose į Zapadne Tatrus. Tai yra žinomiausia ir Lietuvos turistų labiausiai mėgstama Tatrų kalnų dalis.

1949 m. Aukštieji Tatrai tapo seniausiu ir šiuo metu didžiausiu Slovakijos nacionaliniu parku (sutrumpintai TANAP), kuriame saugomas kalnų kraštovaizdis (kalnai, kriokliai, upeliai, ežerai), gyvūnija ir augalija.

## [taisyti] Kraštovaizdis

Aukštieji Tatrai savo panorama, susidedančia iš aukštų viršūnių ir nedidelių sniego plotelių primena Alpes. Dėl savo kompaktiškumo Aukštieji Tatrai kartais vadinami mažiausiu (plotu, bet jokiu būdu ne aukščiu) kalnynu pasaulyje, nors faktiškai tėra tik didesnio Karpatų kalnyno dalis. Pagrindinė Aukštųjų Tatrų kalnų grandinė yra „tik“ 27 km ilgio. Bendras Aukštųjų Tatrų masyvo ilgis iš vakarų į rytus yra apie 65 km. Nepaisant kompaktiškumo šiuose kalnuose yra galybė gamtos grožiu pasižyminčių vietų, tinkamų ir turizmui (pėsčiųjų, lipimo į uolas, slidinėjimo).

Žabie pleso, Rysy papėdėje, priešais – Mengusovsky Volovec 2227,5 m

## [taisyti] Kalnai

Miškinga zona baigiasi maždaug 1500 m aukštyje. Virš 15 viršūnių yra aukštesnės nei 2500 m.

Aukščiausios Aukštųjų Tatrų (o tuo pačiu ir visų Tatrų) viršūnės:

- Gerlacho viršūnė (Gerlachovský štít – 2655m, tuo pačiu aukščiausias Slovakijos kalnas)
- Lomnický štít (2632 m)
- Ľadový štít (2627 m)
- Pyšný štít (2623 m)

Iš žemesnių viršukalnių žinomiausia yra Rysy viršukalnė (2499 m), kuri yra ant Slovakijos – Lenkijos sienos (tai yra aukščiausia Lenkijos viršūnė) ir status Slavkovský Štít kalnas (2452 m).

## [taisyti] Ežerai

Didžiausi iš daugybės Aukštųjų Tatrų ledyninių ežerų yra Lenkijos pusėje prie Rysy viršukalnės (Morskie Oko, Czarnie Staw). Slovakijos pusėje vienas iš patraukliausių yra Štrbske Pleso ežeras.

Štrbske ežeras

## [taisyti] Susisiekimas

Tatrai bendrai, o Aukštieji Tatrai ypatingai, yra geriausiai turizmui prieinama Karpatų dalis. Galime išskirti Slovakijos pusėje palei Aukštuosius Tatrus esančias Poprad'o, Štrbské Pleso, Starý Smokovec ir Tatranská Lomnica gyvenvietes (paskutiniosios trys šiuo metu yra sujungtos į vieną Aukštųjų Tatrų miestą, slovakiškai (Mesto) Vysoké Tatry). Lenkijos pusėje gerai išvystyta turizmo infrastruktūra yra Zakopanėje. Vysoké Tatry sudarančios gyvenvietės yra jungiamos nebrangaus ir atnaujinto elektrinio geležinkelio, kuriuo galima pravažiuoti visu Slovakijos pusėje esančių kalnų ilgiu. Per Popradą Aukštieji Tatrai geležinkeliu sujungti su likusia Slovakija.

| Vikiteka: Aukštieji Tatrai – Iliustracijos, vaizdo ir garso įrašai, susiję su straipsniu

Rodomas puslapis "http://lt.wikipedia.org../../../a/u/k/Auk%C5%A1tieji_Tatrai_aedb.html"

Kategorijos: Europos kalnai | Lenkija | Slovakija

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Česky
- Deutsch
- English
- Esperanto
- Magyar
- Italiano
- Polski
- Русский